વાવ તાલુકાના ત્રણ ગામોના ખેડૂતોને દેથળી માઇનોર કેનાલમાં પાણી ના આવતાં બે વખત આવેદનપત્ર પાઠવવા છતાં પાણી ના મળતાં ત્રણ દિવસમાં જો પાણી નહિ મળે તો સામુહિક આત્મદાહની ચીમકી ઉચ્ચારી હતી. જેને લઇ વહિવટી તંત્ર હરકતમાં આવી ગયું હતું અને ત્રણ દિવસનું ખેડૂતોએ આપેલ અલ્ટીમેન્ટ પૂરું થતા શનિવારે વાવ મામલતદાર કચેરી ખાતે પોલીસ બંદોબસ્ત ગોઠવાયો હતો. તેમજ કેનાલ પર જઇ ખેડૂતોને ત્રણ દિવસમાં પાણીની ખાત્રી આપતા ખેડૂતોએ મંગળવાર સુધી આંદોલન સમેટી લીધું હતું.